CELEX: E2019J0004
Language: et
Date: 2020-05-13 00:00:00
Title: Kohtuotsus, 13. mai 2020, kohtuasjas E-4/19, Campbell vs. Norra valitsus, keda esindab sisserände apellatsiooninõukogu (Utlendingsnemnda – UNE) (Töötajate vaba liikumine – Direktiiv 2004/38/EÜ – Riigis elamise õigus – Kolmandate riikide kodanike tuletatud õigused) 2020/C 283/03

27.8.2020   
            
            
               ET
            
            
               Euroopa Liidu Teataja
            
            
               C 283/3
            
         
      KOHTUOTSUS,
      13. mai 2020,
      kohtuasjas E-4/19,
      Campbell
      
         vs.
      Norra valitsus, keda esindab sisserände apellatsiooninõukogu (Utlendingsnemnda – UNE)
      
         
            (Töötajate vaba liikumine – Direktiiv 2004/38/EÜ – Riigis elamise õigus – Kolmandate riikide kodanike tuletatud õigused)
         
      
      (2020/C 283/03)
      Kohtuasjas E-4/19, Campbell vs. Norra valitsus, keda esindab sisserände apellatsiooninõukogu (Utlendingsnemnda – UNE), on Norra Ülemkohus (Norges Høyesterett) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, mis käsitleb Euroopa Parlamendi ja nõukogu 29. aprilli 2004. aasta direktiivi 2004/38/EÜ (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil ning millega muudetakse määrust (EMÜ) nr 1612/68 ja tunnistatakse kehtetuks direktiivid 64/221/EMÜ, 68/360/EMÜ, 72/194/EMÜ, 73/148/EMÜ, 75/34/EMÜ, 75/35/EMÜ, 90/364/EMÜ, 90/365/EMÜ ja 93/96/EMÜ), eriti selle artikli 7 lõike 1 punkti b (mida tõlgendatakse koostoimes sama direktiivi artikli 7 lõikega 2) tõlgendamist. Kohus koosseisus esimees Páll Hreinsson, kohtunik Per Christiansen ja ettekandev kohtunik Bernd Hammermann tegi 13. mail 2020 otsuse, mille resolutiivosa on järgmine:
      
                  1.
               
               
                  Kui EMP kodanik kasutab töötajana EMP lepingu artikli 28 kohast õigust ja asub tegelikult elama teises EMP riigis, luues või tugevdades perekonnaelu, siis see õigus on täielik ainult juhul, kui EMP riigi kodanik saab perekonnaelu jätkata ka EMP päritoluriiki naastes.
                  Sellise EMP riigi kodaniku suhtes, kes ei ole tegelenud majandustegevusega, kohaldatakse direktiivi 2004/38/EÜ artikli 7 lõike 1 punkti b ja lõiget 2 juhul, kui EMP kodanik, kes ei ole tegelenud majandustegevusega, pöördub tagasi EMP päritoluriiki koos pereliikmega, näiteks abikaasaga, kes on kolmanda riigi kodanik.
               
            
                  2.
               
               
                  Mis tahes ajavahemik, mil EMP kodanik elas direktiivi 2004/38/EÜ artikli 7 lõigetes 1 ja 2 sätestatud tingimustel muus EMP riigis kui tema EMP päritoluriik ja mille jooksul see EMP kodanik lõi või tugevdas perekonnaelu kolmanda riigi kodanikuga, annab EMP kodaniku naasmisel oma EMP päritoluriiki kolmanda riigi kodanikule tuletatud elamisõiguse. Riigis elamise mõistet tuleb tõlgendada nii, et selle vältel on lubatud mõistliku pikkusega äraolekuajad, mis võivad, kuid ei pruugi olla seotud tööga ja mille kestus ei ole selline, et see läheks vastuollu tegeliku riigis elamisega. Eeltoodu ei piira direktiivi 2004/38/EÜ artikli 35 kohaldamist. Ainuüksi see, et EMP kodanik asetab ennast teadlikult olukorda, mis annab õiguse elada teises EMP riigis, ei ole piisav alus arvata, et tegemist on kuritarvitusega.